Source: https://bihorstiri.ro/csm-csu-revine-in-campionat-joc-sambata-acasa-cu-dinamo/
Timestamp: 2020-07-06 12:30:22+00:00

Document:
BihorStiri.ro CSM CSU revine în campionat: Joc, sâmbătă, acasă, cu Dinamo! - BihorStiri.ro
ian. 31, 2020 Pop Florin Actualitate, Baschet, Sport 0 1461 vizualizari
CSM CSU Oradea primește vizita echipei Dinamo Știința București în cadrul celei de-a 2-a etapă din TOP 6 – faza a 2-a din sezonul regulat al Ligii Naționale de baschet masculin. Partida opune două dintre formațiile calificate la Final Four-ul Cupei României.
Va fi o prefață a confruntării din penultimul act al turneului final de cupă, eveniment programat a se desfășura pe 9-10 februarie anul curent, la Cluj-Napoca. Totodată, este cea de-a 3-a întâlnire directă între aceste formații în actualul sezon competițional.
CSM CSU Oradea are 13-2 la general și este lider al Ligii Naționale. De cealaltă parte, Dinamo Știința București are 5-10 și ocupă locul al 5-lea în clasament.
Se anunță un meci atractiv, în compania unei formații ce propune un mix interesant de experiență și dorință de afirmare. Totodată, Dinamo Știința București este o echipă capabilă să joace agresiv, dar în același timp vine cu elemente clasice jocului de baschet, mizând pe anumiți jucători cunoscuți publicului pasionat de baschet din țara noastră. Este vorba despre Mladen Jeremic și Ousmane Barro.
Un alt aspect important în jocul dezvoltat de formația bucureșteană este legată de antrenorul echipei. Acesta este Tudor Costescu, un specialist de seamă al disciplinei din țara noastră. Aici vorbim atât despre peformanțele obținute (Cupa României și SuperCupa României), cât și munca depusă în promovarea tinerilor jucători români (câștigarea Campionatului European U20 masculin Divizia B în 2017).
Totodată, proiectul la care ia parte de doi ani, alături de cluburile CS Dinamo și CSU Știința, în București, are ca scop promovarea tinerilor jucători români în primul eșalon al țării. Reamintim că în paralel, Costescu este antrenorul echipei naționale de seniori a României, alături de care va participa în campania de calificare la Campionatul European de baschet masculin – ediția 2021. Aceasta demarează în a 2-a jumătate a lunii februarie, când tricolorii se duelează cu Spania și Israel.
Dinamo Știința va fi lipsită, foarte probabil, de serviciile lui Marcu Badiu. Acesta a suferit o accidentare la genunchi în etapa a 13-a din LNBM. El este cel mai important jucător autohton al formației din capitala României.
CSM CSU Oradea are nevoie de mare atenție, de un joc colectiv eficient, dar și ce contribuții din partea principalelor arme. Este un meci în care roș-albaștrii sunt nevoiți să joace după o deplasare lungă și solicitantă în Israel, dar acest lucru trebuie dat uitării la primul angajament.
Este ultimul meci susținut la Arena Antonio Alexe de CSM CSU Oradea până după pauza destinată echipelor naționale. Confruntarea se dispută sâmbătă, ora 20:30, fiind transmisă în direct la DigiSport.
arena antonio alexe, baschet, csm csu oradea, dinamo, liga nationala, top 6
Expoziţii la Muzeul Ţării Crişurilor Curtea de Apel Oradea, indicativ „foarte eficient”

References: CSM 

CSM 

CSM 

CSM 
 CSM 
 csm